Den mand, der er sigtet for overgreb mod overgreb mod flere af sine egne børn og to andre børn, er kendt af Rebild Kommune. Det oplyser Rebild Kommune i en pressemeddelelse. Mandens familie er bosat i Rebild Kommune, og familien har modtaget kommunal støtte af forskellig art gennem flere år, og nogle af børnene har gået i institutioner og skoler i kommunen, oplyser kommunen. I pressemeddelelsen skriver kommunen: - Kommunen har igennem hele forløbet haft fokus på børnenes tarv og vil naturligvis også have det fremover. - Det er en meget ulykkelig sag, men som følge af tavshedspligten og hensynet til børnene kan kommunen ikke udtale sig yderligere på nuværende tidspunkt. Manden er tiltalt for at have misbrugt syv af sine biologiske børn og to andre børn. Misbrugene har fundet sted over en længere årrække i flere forskellige nordjyske byer.

Referat:
Den tiltaltes familie bor i Rebild Kommune, og kommunen kender til familien.